Komission kertomus Euroopan parlamentille ja neuvostolle EMOTR:n tukiosaston menojen kehityksestä Varojärjestelmä nro 8/2002 /* SEK/2002/0961 lopull. */





KOMISSION KERTOMUS EUROOPAN PARLAMENTILLE JA NEUVOSTOLLE EMOTR:n tukiosaston menojen kehityksestä - Varojärjestelmä nro 8/2002 SISÄLLYSLUETTELO 1. Kuukausittaisten menojen kokonaiskehitys 2. Määrärahojen alustava käyttö 3. Selvitysosa 4. Päätelmä 1. Kuukausittaisten menojen kokonaiskehitys Seuraavissa taulukoissa esitetään kuukausittaisten menojen kokonaiskehitys verrattuna menoprofiiliin. Tilanne vastaa jäsenvaltioissa 16. lokakuuta 2001 - 30. kesäkuuta 2002 toteutettuja menoja. 1.1. Alaotsake 1a: YMP >TAULUKON PAIKKA> 1.2. Alaotsake 1b: Maaseudun kehittäminen >TAULUKON PAIKKA> 2. MÄÄRÄRAHOJEN ALUSTAVA KÄYTTÖ >TAULUKON PAIKKA> 3. SELVITYSOSA 3.1. Määrärahojen täytäntöönpano elokuussa 2002 Talousarvion määrärahojen täytäntöönpano rahoitusnäkymien otsakkeen 1 osalta elokuussa 2002 (jäsenvaltioiden menot 16. lokakuuta 2001-30. kesäkuuta 2002) on 35 536,7 miljoonaa euroa eli 80,3 prosenttia määrärahoista. Menot ovat - 1 968,3 miljoonaa euroa indikaattorin alapuolella alaotsakkeessa 1a (EMOTR:n tukiosaston perinteiset menot ja eläinlääkintämenot) ja - 8,5 miljoonaa euroa indikaattorin yläpuolella alaotsakkeessa 1b (maaseudun kehittäminen). 3.2. Valuuttoihin vaikuttavat tekijät Dollarin pariteetti euroon nähden Edellä olevassa 3.1 kohdassa mainituissa menoissa on otettu huomioon euron ja dollarin välinen kurssikehitys. Useimpien maataloustuotteiden vientitukien (erityisesti viljat ja sokeri) sekä eräiden yhteisön sisäisten tukien (esim. puuvillatuki) menot riippuvat dollarin kurssikehityksestä. Talousarvion kurinalaisuudesta 26. syyskuuta 2000 annetun neuvoston asetuksen (EY) N:o 2040/2000 mukaisesti vuoden 2002 maatalousbudjetin oikaisukirjelmää laadittaessa perustana oli vuoden 2001 heinä-syyskuun keskimääräinen dollarin pariteetti eli 1 EUR = 0,89 $. Elokuun 1. päivästä 2001 kesäkuun 30. päivään 2002 keskimääräinen dollarin pariteetti oli 1 EUR = 0,90 $, toisin sanoen hieman korkeammalla kuin vuoden 2002 talousarviota laadittaessa käytetty pariteetti. 3.3. Markkinoihin vaikuttavat tekijät Alaotsake 1a Talousarvion täytäntöönpano oli alaotsakkeen 1a osalta yleisesti ottaen indikaattorin alapuolella, ja se koski kaikkia kolmea tärkeintä menoryhmää. Erityisesti: - kasvituotteiden kohdalla alikäyttö johtui pääasiassa puuvilla-, viini- ja tupakka-alan alikäytöstä, - eläintuotteiden kohdalla alikäyttö johtui enimmäkseen naudanliha-alan sekä lampaan- ja vuohenliha-alan alikäytöstä, - liitännäismenojen kohdalla alikäyttö johtui pääasiassa eläinlääkintä- ja kasvinsuojelutoimenpiteiden alikäytöstä sekä maatalouden valuuttatoimenpiteistä. Ero on yleisellä tasolla - 1 968,3 miljoonaa euroa, joka vastaa - 4,9 prosenttia talousarvion määrärahoista. Se on joidenkin yksittäisten lukujen kohdalla kuitenkin suurempi ja edellyttää näin ollen seuraavia selvityksiä: Luku B1-14: Kuitukasvit ja silkkiäistoukat // Ero: -130 milj. euroa (-13,7 %) // (menot: 679 milj. euroa) (indikaattori: 809 milj. euroa) Tätä kertomusta laadittaessa Kreikan puuvillantuotannon todellinen määrä ei ole vielä tiedossa, ja tilanne vaikuttaa tämän luvun odotettavissa olevaan menojen kehitykseen. Tilanne selvinnee heinäkuun loppuun mennessä. Luku B1-15: Hedelmät ja vihannekset // Ero: + 7 milj. euroa (+ 0,5 %) // (menot: 1 187 milj. euroa) (indikaattori: 1 180 milj. euroa) Tämän vähäisen ylikäytön katsotaan olevan väliaikaista. Komissio arvioi tässä luvussa olevan alikäyttöä vuoden loppuun mennessä. Alikäyttöä aiheutuu tuoreiden hedelmien ja vihannesten alalla ensisijaisesti pienemmistä korvauksista, koska markkinoilta poistettujen hedelmien ja vihannesten määrät ovat pienempiä. Myös banaanien tasaustukimaksut ovat pienempiä, koska banaanien määrät ja niille maksettava tuki ovat pienempiä. Komissio arvioi, että tässä talousarvion luvussa on odotettavissa vuoden loppuun mennessä noin 100 miljoonan euron säästöt. Luku B1-16: Viini // Ero: -139 milj. euroa (-10,0 %) // (menot: 1 035 milj. euroa) (indikaattori: 1 174 milj. euroa) Alikäyttö johtuu pääasiassa hyväksyttyjen eri tislaustapojen toimeenpanon viivästyksistä asianomaisissa jäsenvaltioissa. Jos nämä jäsenvaltiot käyttävät erityisen tislaustoimen osalta päätettyjen eri toimenpiteiden täytäntöönpanoon sallitun enimmäisajan kokonaan, tämän luvun talousarvio alittuu varainhoitovuoden lopussa. Tätä kertomusta laadittaessa komissio arvioi sen oletuksen perusteella, että tislausten viivästykset eivät ole kovin pitkiä, että tässä talousarvion luvussa on odotettavissa noin 50 miljoonan euron säästöt vuoden loppuun mennessä. Luku B1-20: Maito ja maitotuotteet // Ero: + 74 milj. euroa (+ 3,9 %) // (menot: 1 493 milj. euroa) (indikaattori: 1 419 milj. euroa) Tämän luvun määrärahojen arvioidaan ylittyvän varainhoitovuoden lopussa. Ylikäyttö johtuu ensisijaisesti niin voin kuin rasvattoman maitojauheenkin julkisen varastoinnin kasvusta, mikä johtuu näiden tuotteiden markkinatilanteen huonontumisesta. Komissio arvioi, että tässä talousarvion luvussa on odotettavissa vuoden loppuun mennessä noin 200 miljoonan euron ylikäyttö. Luku B1-21: Naudanliha // Ero: -810 milj. euroa (-10,1 %) // (menot: 6 455 milj. euroa) (indikaattori: 7 265 milj. euroa) Komissio arvioi tässä talousarvion luvussa olevan huomattavaa alikäyttöä vuoden loppuun mennessä. Alikäyttö johtuu erityisesti naudanlihan-alan interventiosta, koska naudanlihaa on otettu interventioon huomattavasti vähemmän kuin talousarviota laadittaessa arvioitiin, mikä on johtanut oletettua alhaisempiin teknisiin, rahoituksellisiin ja muihin kustannuksiin. Odotettavissa on kuitenkin myös alikäyttöä vientitukien osalta, mikä johtuu naudanlihan pienemmistä vientimääristä sekä pienemmistä teurastuspalkkiomaksuista. Alikäyttöä arvioidaan tulevan myös Yhdistyneen kuningaskunnan poikkeustoimenpiteiden osalta sekä hävitettäviksi tarkoitettujen eläinten ostojärjestelmän ja erityisen hankintajärjestelmän osalta. Komissio arvioi, että tässä talousarvion luvussa on odotettavissa vuoden loppuun mennessä noin 1 miljardin euron säästöt. Luku B1-22: Lampaan- ja vuohenliha // Ero : -131 milj. euroa (-19,5 %) // (menot: 520 milj. euroa) (indikaattori: 651 milj. euroa) Komissio arvioi tässä talousarvion luvussa olevan huomattavaa alikäyttöä vuoden loppuun mennessä. Alikäyttö johtuu ensisijaisesti siitä, että lampaan- ja vuohenlihan ennakoitua korkeampi markkinahintataso johti uuhi- ja vuohipalkkion vahvistamiseen alhaisemmalle tasolle kuin talousarviota laadittaessa arvioitiin. Komissio arvioi, että tässä talousarvion luvussa on odotettavissa vuoden loppuun mennessä noin 100 miljoonan euron säästöt. Luku B1-33: Eläinlääkintä- ja kasvinsuojelutoimenpiteet // Ero : -395 milj. euroa (-69,4 %) // (menot: 167 milj. euroa) (indikaattori: 562 milj. euroa) Alikäyttö johtuu pääasiassa asiakirjojen käsittelyn viivästymisestä, erityisesti suu- ja sorkkataudin osalta, sekä jäljellä olevien määrien maksun viivästymisestä. Luku B1-39: Muut toimenpiteet // Ero : -88 milj. euroa (-33,8 %) // (menot: 141 milj. euroa) (indikaattori: 229 milj. euroa) Komissio ennakoi tässä luvussa olevan huomattavaa alikäyttöä vuoden lopussa, koska Yhdistynyt kuningaskunta päätti jättää hakematta osan maatalouden valuuttatuista, joiden tarkoituksena on maksaa korvauksia naudan- ja lampaanlihan sekä maidon tuottajille Englannin punnan vahvasta kurssista euroon nähden. Komissio arvioi, että tässä talousarvion luvussa on odotettavissa vuoden loppuun mennessä noin 60 miljoonan euron säästöt. Alaotsake 1a Luku B1-40: Maaseudun kehittäminen // Ero: + 8 milj. euroa (+0,2 %) // (menot: 1 456 milj. euroa) (indikaattori: 1 448 milj. euroa) Tämän luvun täytäntöönpano on indikaattorin tasolla. Komissio arvioi, että talousarvion täytäntöönpano maaseudun kehittämisen osalta etenee talousarvion laatimishetkellä tehtyjen arvioiden mukaan. 4. PÄÄTELMÄT Määrärahojen täytäntöönpano vuoden 2002 elokuussa Määrärahojen täytäntöönpano elokuussa 2002 (jäsenvaltioiden menot 16. lokakuuta 2001 - 30. kesäkuuta 2002) on 35 536,7 miljoonaa euroa eli 80,3 prosenttia määrärahoista. Menot ovat 1 968,3 miljoonaa euroa indikaattorin alapuolella alaotsakkeessa 1a ja 8,5 miljoonaa euroa sen yläpuolella alaotsakkeessa 1b. Alaotsakkeessa 1a ero on merkittävä. Tietyissä talousarvion luvuissa (kuitukasvit, hedelmät ja vihannekset, viini, naudanliha, lampaan- ja vuohenliha ja maatalouden valuuttatoimenpiteet) alikäytön pitäisi varmistua vuoden loppuun mennessä. Tämä johtaa näin ollen vuoden 2002 talousarvion alikäyttöön, joka arvioidaan noin 1,3 miljardiksi euroksi.